|  |
| --- |
| SCENARIJ POUČAVANJA |
| Čarolija Božića |
| Predmet  Talijanski jezik  ODGOJNO-OBRAZOVNI ISHODI  OŠ (1) TJ A.5.1. Učenik razumije odslušani vrlo kratak i jednostavan tekst poznate tematike.  OŠ (1) TJ A.5.2. Učenik čita i razumije vrlo kratak i jednostavan tekst poznate tematike.  OŠ (1) TJ A.5.3. Učenik govori vrlo kratak i jednostavan tekst poznate tematike.  OŠ (1) TJ A.5.4. Učenik piše vrlo kratak i jednostavan tekst poznate tematike.  OŠ (1) TJ B.5.1. Učenik prepoznaje sličnosti i razlike između vlastite i talijanske kulture.  OŠ (1) TJ C.5.1. Učenik stječe pozitivan stav prema učenju talijanskoga jezika. |
|  |
| Razred |
| 5./6. razred |

Slika na kojoj se prikazuje Božić, božićno drvce, božićni ukras, blagdanski ukras

Opis je automatski generiran

|  |
| --- |
| ­­­ |
| KLJUČNI POJMOVI  *Božić, tradicija, reklama* |
| INFORMACIJE O AKTIVNOSTI  [**Razina složenosti primjene IKT**](https://www.e-skole.hr/wp-content/uploads/2020/04/CARNET_digitalne_kompetencije_2020.pdf)  A2 - Istraživač  **Korelacije i interdisciplinarnost**  Hrvatski jezik, strani jezici, Glazbena kultura, međupredmetne teme Učiti kako učiti, Osobni i socijalni razvoj |
| Učenici istražuju (u dostupnoj literaturi, na internetu, intervjuiranjem) božićnu hranu i običaje u svijetu. Državu čije će običaje istražiti odabiru vrtnjom Google wheel-a koji smo prethodno pripremili na način da smo izostavili Hrvatsku i Italiju. Postavke Google wheela podesimo tako da nakon svake vrtnje naziv pojedine države nestaje kako ne bismo imali dvostruka istraživanja. Rezultate svoga istraživanja (naziv, podrijetlo i fotografiju hrane) postavljaju na [Lino ploču](https://e-laboratorij.carnet.hr/lino-online-ploca-suradnju/) ili neku druge virtualnu oglasnu ploču po izboru.  Projiciramo rezultate učeničkog istraživanja (putem projektora, pametne ploče ili na učeničkim tabletima) i ukratko komentiramo božićne običaje i hranu u drugim državama.  Potičemo učenike na oluju ideja o božićnim običajima i hrani u Hrvatskoj i Italiji. Sličnosti odnosno razlike bilježimo na ploču u tri različite boje ili kroz Vennov dijagram.  Vođenim pitanjima učenike usmjeravamo prema tradicionalnim običajima i hrani.  Učenici zapisuju pojmove i ključne informacije o božićnim običajima u Italiji u bilježnice.  Putem projektora, pametne ploče ili tableta gledamo reklamu na temu Božića koja prikazuje tradicionalni božićni kolač *pandoro* (<https://www.youtube.com/watch?v=Uucs3Aelpxg>). Tijekom gledanja videozapisa učenici u bilježnice zapisuju „neobične“ događaje koje uočavaju, poput plišanih igračaka koje ožive. Po završetku govore što su zapisali, nakon čega kroz razgovor provjeravamo praćenje i razumijevanje. Zajednički donosimo zaključak o značenju reklame, društvenom modelu i širem kulturnom značenju.  Učenici u paru ili manjim grupama slažu rečenice po redoslijedu događanja radnje reklame. Rečenice se mogu pripremiti na papirićima koje učenici u grupama redoslijedom lijepe na veći papir ili se aktivnost može provesti pomoću alata [Wordwall](https://e-laboratorij.carnet.hr/wordwall-ucimo-igranjem/) Ili drugog digitalnog alata po izboru.  Primjer rečenica: *Il papà viaggia in treno; Nel bosco si accendono le luci; Le slitte sono i taxi; I peluche viaggiano sull'autobus; Il papà torna a casa; La famiglia festeggia il Natale; La bambina mangia il pandoro. Il pupazzo di neve saluta la bambina.*  Učenici rješavaju zadatak s umetanjem riječi na koje želimo staviti naglasak i dodatno uvježbati. To mogu biti pojmovi (*regalo, giocattolo, renna, dolce, treno i sl.*) ili glagoli prisutni u tekstu (*viaggiare, salutare, accendere, partire i sl*.) te im zadajemo zadatke uvježbavanja željene strukture ili vokabulara.  Primjer rečenica: *Il papà (viaggiare) sul treno; Il signore (scendere) dal treno. I giocattoli (viaggiare) sull'autobus. Le renne (aspettare) davanti alla stazione; I genitori (comprare) i regali; La famiglia (festeggiare) il Natale; Il pandoro (essere) un dolce natalizio tradizionale.*  Učenici rješavaju križaljku s ključnim pojmovima. Križaljku možemo pripremiti u digitalnom alatu ili se može provesti pomoću digitalnog alata [LearningApps](https://e-laboratorij.carnet.hr/learning-apps-jednostavno-izradite-alat-svoju-nastavu/) ili drugog digitalnog alata po izboru.  Pomoću naučenih pojmova učenici u paru izrađuju poster o božićnim običajima i hrani u Italiji na A3 papiru ili koristeći digitalni alat [Canva](https://e-laboratorij.carnet.hr/canva/) ili drugi alat po izboru te ga prezentiraju. Vrednovanje se provodi na temelju prethodno dogovorenih kriterija (rubrika za vrednovanje).  Pjesma *A Natale puoi,* prisutna u reklami,utjelovljuje duh i čaroliju Božića. S učenicima slušamo,  čitamo i komentiramo tekst pjesme. U manjim grupama učenici dopunjuju stih *a Natale posso…, te* pišu svoje lijepe misli i želje i izrađuju „zid s grafitima“. |
| **Postupci potpore**  Za učenike s poteškoćama osigurati produljeno vrijeme za provedbu aktivnosti i pružati individualnu potporu od strane drugog učenika, učitelja i/ili asistenta. |
| **Za učenike koji žele znati više**  Učenici koji mogu i žele više pripremaju kviz s pitanjima o božićnoj tradiciji u Italiji koristeći digitalni alat [Kahoot](https://e-laboratorij.carnet.hr/kahoot-game-based-sustav-za-odgovaranje-i-kvizove/) ili drugi digitalni alat po izboru. |

|  |
| --- |
| **Dodatna literatura, sadržaji i poveznice** |
| <https://www.youtube.com/watch?v=_TQzNjdvTrA>  A Natale Puoi; Sing Sing Music under exclusive license to Sony Music Italy Entertainment S.p.A.  <https://www.youtube.com/watch?v=Uucs3Aelpxg> |

|  |
| --- |
| **Impresum** |
| **Autor/ica:**  Roberta Bonassin  **Godina izrade:** 2024.  **Ovo djelo je dano na korištenje pod licencom:**  CC BY |
| *Ovaj predložak se temelji na konceptu i načelima* [*e-Škole scenarija poučavanja*](https://edutorij.e-skole.hr/share/page/scenariji-poucavanja?schoolType=Osnovne škole&schoolClass=5. razred) *izrađenih u sklopu programa “e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće”. Predložak je izrađen u otvorenom formatu kako biste sve njegove elemente mogli prilagoditi (brisati, dodavati, uređivati) vlastitim potrebama.* |